कैमरामैन को लगा किसी बच्ची के कपड़े हैं, एक्ट्रेस बोलीं- पता नहीं इस ड्रेस में डांस कैसे कर लिया
Bollywood Actress Rani Mukerji Speaks About Her Kuch Kuch Hota Hai Movie Short Dress. एक्ट्रेस रानी मुखर्जी ने अपनी फिल्म ‘कुछ कुछ होता है’ से कुछ अनसुने किस्से शेयर किए। रविवार रात को हुए इस इवेंट में काजोल और रानी मुखर्जी दोबारा एक स्टेज पर साथ में दिखाई दिए।
हाल ही में एक इवेंट के दौरान एक्ट्रेस रानी मुखर्जी ने अपनी फिल्म ‘कुछ कुछ होता है’ से कुछ अनसुने किस्से शेयर किए। रविवार रात को हुए इस इवेंट में काजोल और रानी मुखर्जी दोबारा एक स्टेज पर साथ में दिखाई दिए।
इस दौरान रानी ने बताया कि उनके लिए फिल्म के सेट पर ‘कोई मिल गया’ गाने पर छोटी ड्रेस पहनकर डांस करना काफी मुश्किल था।
कभी शॉर्ट ड्रेस तक नहीं पहनी थी- रानी 
दरअसल, फिल्म के आइकॉनिक गाने ‘कोई मिल गया’ में रानी मुखर्जी ने मिनी स्कर्ट पहनकर डांस किया था। फिल्म के इस गाने को काफी पसंद गया।
इस दौरान फिल्म में ‘टीना’ का रोल निभाने वाली रानी मुखर्जी ने बताया कि फिल्म की शूटिंग के दौरान वो सिर्फ 17 साल की थीं और उन्होंने इससे पहले कभी कोई शॉर्ट ड्रेस नहीं पहनी थी।
मुझे लगा इस ड्रेस में रानी डांस नहीं कर पाएंगी- काजोल 
इवेंट में बातचीत ने दौरान काजोल ने कहा- जब मैंने रानी को इतनी छोटी ड्रेस पहने देखा तो मुझे लगा ये डांस नहीं कर पाएंगी। उस ड्रेस में तो हिलना भी मुश्किल लग रहा था। लेकिन, रानी ने बेहतरीन डांस किया, बिल्कुल परफेक्ट और बहुत ग्रेसफुल।
इवेंट के दौरान काजोल ने उनसे पूछा कि अगर इससे पहले उन्होंने कभी कोई शॉर्ट ड्रेस नहीं पहनी थी तो उन्होंने फिल्म के गाने ‘कोई मिल गया’ पर शॉर्ट ड्रेस पहनकर डांस कैसे किया ?
मुझे खुद भी नहीं पता की मैंने उस ड्रेस में कैसे डांस किया- रानी 
इस सवाल का जवाब देते हुए रानी ने कहा- मुझे खुद भी नहीं पता कि मैंने ऐसा कैसे किया। मैंने सिर्फ फ्लो के साथ अपने दिल को फॉलो किया और स्टेप्स पूरे करते गई। मैं उस समय 17 साल की थी और इतनी छोटी ड्रेस इससे पहले कभी नहीं पहनी थी।
इसलिए मैं ड्रेस को लेकर काफी नर्वस हो गई थी। जब करण और मनीष मल्होत्रा ने पहली बार मुझे ये आउटफिट दिखाया तब वो गाउन जैसा था, और फिर उसकी लंबाई छोटी होती गई।
कैमरामैन को लगा ये ड्रेस किसी बच्चे की है- रानी 
रानी ने आगे बताया- जब कैमरामैन ने ये आउट फिट देखा तो उसने कहा- वाओ! क्या ये ड्रेस बेबी सना की है ? किसी ने उन्हें जवाब दिया- नहीं, ये रानी पहनने वाली हैं। ये सुनकर वो भी चौंक गया था। हालांकि, सेट पर मौजूद सभी ने मुझे ड्रेस को लेकर परेशान न होने के लिए कहा और मेरा कॉन्फिडेंस बढ़ाया।
मेरे साथ शाहरुख थे, काजोल दीदी थीं, और करण और फराह थे जो डांस की कोरियोग्राफी कर रहे थे। सभी ने मुझे काफी सपोर्ट किया।
खुद को स्क्रीन पर देखकर दंग रह गई थी- रानी 
रानी ने बताया- आखिरकार जब मैं वो ड्रेस पहनकर स्टेज पर जाने लगी तब भी मुझे डर लग रहा था क्योंकि सारे लोग ग्राउंड पर थे। वहां बहुत सारे लड़के-लड़कियां थे। वो सभी नीचे खड़े थे और वहां से वो मुझे परफॉर्म करते हुए देखने वाले थे। इस वजह से मैं घबरा रही थी। जब मैंने खुद को स्क्रीन पर देखा, तो मैं भी दंग रह गई थी।
रानी मुखर्जी और शाहरुख खान की फिल्म ‘कुछ-कुछ होता है’ 1998 में रिलीज हुई थी। इस फिल्म में शाहरुख खान के साथ काजोल और रानी मुखर्जी लीड रोल में थे।